PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra Propunerii legislative privind modificarea şi completarea Art. 95 din Legea audiovizualului Nr. 504 din 2002, publicat în Monitorul Oficial al României Nr. 534 din 22 iulie 2002 şi asupra Propunerii legislative pentru modificarea şi completarea art. 11 şi art. 42 din Legea Audiovizualului Nr. 504/2002 

Propunerea legislativă privind modificarea şi completarea Art. 95 din Legea audiovizualului Nr. 504 din 2002, publicat în Monitorul Oficial al României Nr. 534 din 22 iulie 2002 a fost transmisă Comisiei pentru cultură, arte, mijloace de informare în masă cu adresa nr. 530/26.11.2002, iar Propunerea legislativă pentru modificarea şi completarea art. 11 şi art. 42 din Legea Audiovizualului Nr. 504/2002 a fost transmisă, pentru dezbatere în procedură de urgenţă, cu adresa nr. 46/10.02.2003, Comisia pentru cultură, arte, mijloace de informare în masă fiind sesizată în fond, în ambele cazuri. Ambele propuneri legislative au fost trimise spre avizare Comisiei juridice, de disciplină şi imunităţi. Până la data elaborării raportului, aceste avize nu au fost primite. În redactarea raportului, Comisia a ţinut cont şi de avizele emise de Consiliul Legislativ.

.
Propunerile legislative fac parte din categoria legilor organice, potrivit prevederilor art. 116 alin. (3) din Constituţie.


Propunerile legislative au fost dezbătute în şedinţele Comisiei din zilele de 10 şi 11 decembrie 2002, 19 şi 20 februarie şi, respectiv, 4 martie 2003. În conformitate cu prevederile art. 66 din Regulamentul Camerei Deputaţilor, Comisia a hotărât să încheie un singur raport, pentru ambele iniţiative. 

În conformitate cu prevederile art. 52 din Regulamentul Camerei Deputaţilor, la dezbaterea Propunerilor au participat, ca invitaţi, d-nul Ralu Filip, preşedintele Consiliului Naţional al Audiovizualului, d-nul Gasparik Attila, vicepreşedintele Consiliului Naţional al Audiovizualului, d-nele Gabriela Stoica, Cristina Trepcea, şi d-nii Dan Grigore, Şerban Madgearu, Mircea Moldovan şi Şerban Pretor, membri ai Consiliului Naţional al Audiovizualului, d-nul Radu Teodorel, director în Consiliul Naţional al Audiovizualului, d-nul Emanuel Berbeci, consilier în Ministerul Integrării Europene, precum şi d-nul George Chiriţă, director executiv al Asociaţiei Române de Comunicaţii Audiovizuale. 


La lucrările Comisiei au fost prezenţi 17 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (11 voturi pentru).


În urma dezbaterii, Comisia pentru cultură, arte, mijloace de informare în masă propune respingerea Propunerii legislative pentru modificarea şi completarea art. 11 şi art. 42 din Legea Audiovizualului Nr. 504/2002 şi aprobarea Propunerii legislative privind modificarea şi completarea Art. 95 din Legea audiovizualului Nr. 504 din 2002, publicat în Monitorul Oficial al României Nr. 534 din 22 iulie 2002, cu amendamentele anexate. Respingerea Propunerii legislative pentru modificarea şi completarea art. 11 şi art. 42 din Legea Audiovizualului Nr. 504/2002 a fost decisă cu 8 voturi pentru respingere şi 7 voturi contra respingerii. Comisia consideră că adoptarea Propunerii legislative ar fi dus la constituirea unui Consiliu Naţional al Audiovizualului lipsit de necesara continuitate în activitate şi care ar fi fost influenţat din punct de vedere politic – fapt care ar fi dus la blocarea activităţii de facto a Consiliului.

A M E N D A M E N T E

la Propunerea legislativă privind modificarea şi completarea Art. 95 din Legea audiovizualului Nr. 504 din 2002, publicat în Monitorul Oficial al României Nr. 534 din 22 iulie 2002 

Nr.

crt.
Articolul din Propunerea legislativă 
Textul votat de Comisie, respectiv,

autorul amendamentului propus 
Motivare



0
1
2
3

1. 
Titlul legii:

Lege privind modificarea şi completarea Art. 95 din Legea audiovizualului Nr. 504 din 2002, publicat în Monitorul Oficial al României Nr. 534 din 22 iulie 2002  
Titlul legii:
Lege privind modificarea şi completarea Legii audiovizualului nr. 504/2002
Din motive de tehnică legislativă.

2. 

Amendament propus de Comisie

Se introduce Art. I, care va avea următorul cuprins:

„Art. I – Legea audiovizualului nr. 504/2002, publicată în Monitorul Oficial al României, Partea I, nr. 534, din 22 iulie 2002, cu modificările ulterioare, se modifică şi se completează după cum urmează:“ 
Din motive de tehnică legislativă.

3. 

Amendament propus de d-nul deputat Mihai Adrian Mălaimare

1. Litera d) a art. 1 se modifică şi va avea următorul cuprins : 

„d) serviciu de programe – ansamblul programelor de radiodifuziune sau de televiziune, al emisiunilor şi al celorlalte elemente ale unor servicii specifice, furnizat de un radiodifuzor, sub o anumită denumire şi identificat printr-o siglă, in cazul televiziunii, sau printr-un semnal sonor de identificare, în cazul radiodifuziunii;“
Pentru o înlăturarea unor posibile confuzii.

4. 

Amendament propus de d-nul deputat Mihai Adrian Mălaimare

2. Alineatele (3) şi (4) ale art. 2 se modifică şi vor avea următorul cuprins:

„(3) În înţelesul prezentei legi, un radiodifuzor este considerat a fi stabilit în România dacă îndeplineşte una dintre următoarele condiţii:

a) radiodifuzorul are sediul principal în România, iar deciziile editoriale asupra serviciilor de programe sunt luate în România;

b) sediul principal al radiodifuzorului se află în România şi o parte majoritară a forţei de muncă implicate în activitatea de difuzare lucrează în România;

c) deciziile editoriale asupra serviciilor de programe se iau în România şi o parte majoritară a forţei de muncă implicate în activitatea de difuzare lucrează în România;

d) dacă personalul implicat în activitatea de difuzare lucrează în România şi în alt stat membru al Uniunii Europene şi, aplicând criteriile de la lit. b) şi c) nu se poate stabili dacă cea mai mare parte a personalului implicat în activitatea de difuzare lucrează în România sau în acel stat membru al Uniunii Europene, radiodifuzorul este considerat ca având sediu în România dacă sediul său principal este în România;

e) dacă cea mai mare parte a personalului implicat în activitatea de difuzare nu lucrează nici în România şi nici într-un alt stat membru al Uniunii Europene, radiodifuzorul va fi considerat ca având sediul în România dacă a început să emită pentru prima oară în România şi menţine în prezent o legătură stabilă şi efectivă cu economia României.

(4) Radiodifuzorii cărora nu li se aplică nici unul dintre criteriile prevăzute la alin. (3) sunt consideraţi a fi în jurisdicţia României dacă se află într-una dintre situaţiile următoare:

a) utilizează o frecvenţă acordată de România, prin autoritatea publică competentă; 

b) deşi nu utilizează o frecvenţă acordată de România, utilizează o capacitate de satelit aparţinând României;

c) deşi nu utilizează o frecvenţă acordată de România şi nici o capacitate de satelit aparţinând României, utilizează o legătură ascendentă la satelit situată pe teritoriul României.“
Pentru deplina aliniere la prevederile acquis-ului comunitar.

5. 

Amendament propus de d-nul deputat Ioan Onisei

3. Alineatul (4) al art. 6 se modifică şi va avea următorul cuprins:

„(4) Nu constituie ingerinţe deciziile şi instrucţiunile având caracter normativ, emise de Consiliul Naţional al Audiovizualului în aplicarea prezentei legi şi cu respectarea dispoziţiilor legale, precum şi a normelor privind drepturile omului, prevăzute în convenţiile şi tratatele ratificate de România.“
Pentru înlăturarea unei posibile confuzii.

6. 

Amendament propus de d-nii deputaţi Márton Árpád Francisc, Mihai Adrian Mălaimare şi Ioan Onisei

4. Alineatele (5), (6) şi (7) ale art. 15 se modifică şi vor avea următorul cuprins:

„(5) Deciziile Consiliului având caracter normativ, inclusiv motivarea acestora, se publică în Monitorul Oficial al României, Partea I.

(6) Deciziile Consiliului, altele decât cele precizate la alin. (5), inclusiv motivarea acestora, precum şi instrucţiunile şi recomandările emise de Consiliu se fac publice. 

(7) Actele având caracter normativ emise de Consiliu pot fi contestate la instanţa de contencios administrativ de către orice persoană care se consideră prejudiciată de acestea.“
Pentru înlăturarea unei posibile confuzii.

7. 

Amendament propus de d-nul deputat Ioan Onisei

5. La art. 15, după alin. (7), se introduce alineatul (8), cu următorul cuprins:

„(8) Deciziile având caracter individual se comunică celor interesaţi şi intră în vigoare de la data comunicării, dacă nu se prevede altfel.“
Pentru înlăturarea unei posibile confuzii.

8. 

Amendament propus de d-nul deputat Mihai Adrian Mălaimare

6. Alineatul (1) al art. 35 se modifică şi va avea următorul cuprins:

„Art. 35. – (1) Timpul de difuzare dedicat publicităţii, cu excepţia ferestrelor de teleshopping prevăzute la art. 36, nu poate depăşi 15 % din timpul zilnic de difuzare, iar împreună cu spoturile de teleshopping nu poate depăşi 20% din timpul zilnic de difuzare.“
Pentru mai multă precizie în exprimare.

9. 

Amendament propus de d-nul deputat Mihai Adrian Mălaimare

7. Alineatul (10) al art. 44 se modifică şi va avea următorul cuprins:

„(10) În sensul prezentei legi:

    a) licenţa audiovizuală naţională dă dreptul la o difuzare a cărei zonă geografică de acoperire cuprinde o audienţă potenţială de peste 60% din populaţia recenzată a ţării;

    b) licenţa audiovizuală regională dă dreptul la o difuzare a cărei zonă geografică de acoperire reprezintă o audienţă potenţială cuprinsă între 3% şi 20% din populaţia recenzată de pe teritoriul a 3 până la 8 judeţe;

    c) licenţa audiovizuală locală este licenţa a cărei zonă geografică de acoperire şi a cărei audienţă potenţială sunt mai mici decât cele prevăzute pentru o licenţă regională;

    d) licenţele audiovizuale acordate pentru municipiul Bucureşti sunt considerate licenţe locale.“
Pentru înlăturarea unor exprimări incorecte.

10. 

Amendament propus de d-nul deputat Ioan Onisei

8. Lit. a) a art. 49 se modifică şi va avea următorul cuprins:

„a) schimbările intervenite în cursul exploatării serviciului în ceea ce priveşte categoriile de date menţionate la art. 48, în maximum 30 de zile de la producerea acestora;“
Pentru o mai mare precizie a textului.

11. 

Amendament propus de d-nul deputat Mihai Adrian Mălaimare

9. Litera h) a art. 54 se abrogă.
Litera h) se referă la nişte taxe care nu există.

12. 

Amendament  propus  de d-nul deputat Ioan Onisei

10. La articolul 57, după lit. c), se introduce litera c1). cu următorul cuprins:

„c1) ca urmare a încălcării prevederilor art. 44, alineatele (8) şi (9) şi ale art. 56“.
Pentru o mai mare precizie a textului.

13. 

Amendament propus de d-nul deputat Mihai Adrian Mălaimare. 

11. Litera d) a alin. (3) al art. 75 se modifică şi va avea următorul cuprins : 

„d) consultările cu statul membru al Uniunii Europene de pe teritoriul căruia se face transmisia şi cu Comisia Europeană nu s-au concretizat într-o înţelegere amiabilă, în termen de 15 zile de la notificarea prevăzută la lit. c), iar încălcarea la care se face referire continuă, cu condiţia ca, în termen de două luni de la notificarea măsurilor luate de România, Comisia să nu fi luat o decizie asupra incompatibilităţii acestor măsuri faţă de legislaţia comunitară.“
Pentru deplina aliniere la prevederile acquis-ului comunitar.

14. 

Amendament propus de d-nul deputat Mihai Adrian Mălaimare. 

12. Articolul  78 se modifică şi va avea următorul cuprins:

„Art. 78. – Orice persoană interesată, având responsabilitatea editorială a unui serviciu de programe, poate cere Consiliului eliberarea unei autorizaţii de retransmisie pentru un anumit serviciu de programe.“
Cererea trebuie să fie făcută de radiodifuzor.

15. 

Amendament propus de d-nul deputat Ioan Onisei.

13. Alin. (1) al articolului 88 se modifică şi va avea următorul cuprins :

„(1) Supravegherea respectării, controlul îndeplinirii obligaţiilor şi sancţionarea încălcării prevederilor prezentei legi, precum şi a deciziilor şi instrucţiunilor cu caracter normativ emise în baza şi pentru aplicarea ei.“
Pentru înlăturarea unor posibile confuzii.

16. 

Amendament propus de d-nul deputat Mihai Adrian Mălaimare. 

14. Litera g) a alin. (1) al art. 90 se abrogă.
Prevederea în cauză figurează drept contravenţie, la art. 96.

17. 

Amendament propus de d-nul deputat Ioan Onisei.

15. Alin. (1) şi (2) ale art. 91 se modifică şi vor avea următorul cuprins:

„(1) Constituie contravenţie nerespectarea, de către radiodifuzorii sau distribuitorii de servicii a dispoziţiilor prezentei legi, altele decât cele prevăzute la art. 90, alin. (1), precum şi a deciziilor având caracter normativ, emise de Consiliu.
(2) În cazurile prevăzute la alin. (1), Consiliul sau, după caz, Ministerul Comunicaţiilor şi Tehnologiei Informaţiei va emite o somaţie conţinând condiţii şi termene precise de intrare în legalitate.“
Pentru mai multă rigoare în exprimare.

18. 

Amendament propus de Comisie.
16. Art. 93 se modifică  şi va avea următorul cuprins:

 „Art. 93. – (1) Sancţiunile pentru încălcarea dispoziţiilor prezentei legi se aplică prin decizii, de către Consiliu sau de către Ministerul Comunicaţiilor şi Tehnologiei Informaţiei, precum şi de către personalul de control anume împuternicit al persoanei juridice de drept public prevăzute la art. 88 alin. (2).

(2) Deciziile de sancţionare adoptate de Consiliul în conformitate cu prevederile art. 90 şi art. 91 îşi produc efectele de la data comunicării.

(3) Deciziile emise în condiţiile alin. (1) pot fi atacate la instanţa de contencios administrativ, potrivit legii, în termen de 15 zile de la comunicare; termenul de 15 zile nu suspendă de drept efectele acestora. 

(4) Deciziile emise în condiţiile alin. (1) şi neatacate în termenul prevăzut la alin. (3) constituie, de drept, titlu executoriu.“
Pentru ca sistemul sancţionatoriu prevăzut să capete mai multă precizie.

19. 

Amendament propus de d-nul deputat Mihai Adrian Mălaimare. 

17. Art. 94 se abrogă.
Prevederile OG 2/2001, aprobată prin Legea nr. 180/2002 nu pot fi aplicate în domeniul audiovizual, fiind în contradicţie cu unele prevederi ale Legii nr. 504/2002.

20. 
Art. 95. – (1) În cazul în care săvârşirea uneia dintre contravenţiile prevăzute la art. 90 şi 91 aduce prejudicii grave interesului public, Consiliul poate decide aplicarea uneia dintre următoarele sancţiuni:

a) suspendarea licenţei audiovizuale pentru o perioadă cuprinsă între o săptămână şi o lună;

b) suspendarea licenţei audiovizuale pentru o perioadă cuprinsă între trei luni şi un an;

c) reducerea cu până la jumătate a termenului de valabilitate a licenţei audiovizuale, cumulată cu una din sancţiunile prevăzute la literele a) sau b).
(2) Dacă între perioada de suspendare şi expirarea termenului de valabilitate redus radiodifuzorul sau distribuitorul comite în continuare aceleaşi contravenţii se pot aplica în mod repetat sancţiunile prevăzute la alineatele precedente, inclusiv, dacă se impune, cea de înjumătăţire a termenului de valabilitate rămas a licenţei calculat din momentul aplicării sancţiunii şi termenul de valabilitate modificat.

(3) Deciziile luate în condiţiile alin. (1) pot fi atacate la secţia de contencios administrativ al Tribunalului Judeţean. Soluţionarea cazului se va face în cel mult o săptămână de la sesizare.

(4) Contestaţia nu suspendă de drept sancţiunea, dar instanţa poate hotărî, după 24 ore, suspendarea sancţiunii până la adoptarea hotărârii definitive.

(5) Hotărârea Tribunalului poate fi atacată cu recurs la Curtea de Apel. Hotărârea Curţii de Apel este definitivă şi se ia în cel mult 4 zile de la depunerea recursului. 
Amendament propus de d-nii deputaţi Kelemen Hunor şi Márton Árpád Francisc

18. Art. 95 se modifică şi va avea următorul cuprins:

„Art. 95.– (1) În cazul în care săvârşirea uneia dintre faptele prevăzute la art. 90, alin. (1) şi art. 91, alin. (1) aduce prejudicii grave interesului public, Consiliul poate decide aplicarea uneia dintre următoarele sancţiuni:

a) obligarea radiodifuzorului de a emite timp de 10 minute, între ora 19,00 şi 19,10, numai textul deciziei de sancţionare;

b) obligarea radiodifuzorului de a emite timp de 3 ore, între orele 18,00 şi 21,00, numai textul deciziei de sancţionare;

c) reducerea cu până la jumătate a termenului de valabilitate a licenţei audiovizuale, cumulată cu sancţiunea prevăzută la lit. a).

(2) Sancţiunile prevăzute la alin. 1) pot fi aplicate numai gradual astfel: 

a) sancţiunea prevăzută la lit. a), numai după ce în prealabil radiodifuzorul a mai fost amendat de cel puţin  două ori;

b) sancţiunea prevăzută la lit. b) numai după aplicarea de cel puţin două ori a sancţiunii prevăzută la alin. (1) lit. a);

c) sancţiunea prevăzută la lit. c) poate fi aplicată numai după aplicarea de cel puţin două ori a sancţiunii prevăzută la alin. (1) lit. b).“


Pentru o exprimare mai riguroasă.

Pentru a permite Consiliului Naţional al Audiovizualului aplicare unor sancţiuni mai puţin grave.

Pentru crearea unui sistem gradual de sancţionare, în funcţie de gravitatea faptei.

21. 

Amendament propus de d-nul deputat Márton Árpád Francisc.

19. După art. 95 se introduc două articole noi, art. 951 şi art. 952, cu următorul cuprins:

„Art. 951. Consiliul poate decide retragerea imediată a licenţei audiovizuale în cazul săvârşirii de către radiodifuzori, a unei dintre următoarele fapte:

a) incitarea repetată a publicului la ură naţională, rasială sau religioasă;

b) incitarea explicită la violenţă publică;

c) îndemnarea la acţiuni care să aibă drept scop disoluţia autorităţii de stat;

d) îndemnarea la acţiuni teroriste şi/sau război de agresiune.“

„Art. 952. – (1) Deciziile emise în condiţiile art. 95 şi 951 , pot fi atacate la secţia de contencios administrativ a Curţii de Apel; soluţionarea cazului se va face în cel mult o săptămână de la sesizare.

(2) Contestaţia nu suspendă de drept sancţiunea, dar instanţa poate hotărî, după 24 de ore de la înregistrarea contestaţiei, suspendarea sancţiunii până la adoptarea hotărârii definitive.

(3) Hotărârea Curţii de Apel poate fi atacată, cu recurs la Curtea Supremă de Justiţie. 

(4) Hotărârea Curţii Supreme de Justiţie este definitivă şi irevocabilă, şi se ia în cel mult o săptămână de la depunerea recursului.
Pentru o mai riguroasă circumstanţiere a faptelor care pot duce la retragerea licenţei. 

Din motive de tehnică legislativă şi pentru o exprimare mai riguroasă.

22. 

Amendament propus de d-nii deputaţi Mihai Adrian Mălaimare şi Ioan Onisei

20. Alin. (1) al art. 96 se modifică şi va avea următorul cuprins:

„Art. 96. – (1) Constituie contravenţii şi se pedepsesc cu amendă între 30.000.000 lei – 500.000.000 lei următoarele fapte:

a) emiterea sau retransmiterea de programe fără licenţă audiovizuală, licenţă de emisie sau autorizaţie de retransmisie;

b) emiterea pe altă frecvenţă sau cu o putere radiantă mai mare, dintr-un alt amplasament decât cele prevăzute în decizia de emisie, dacă autorul fapte nu se conformează, de îndată, somaţiei emise de Ministerul Comunicaţiilor şi Tehnologiei Informaţiei.“
Pentru descurajarea comiterii faptelor care se constituie în contravenţii şi pentru a asigura aplicabilitatea sancţionării acestor fapte.

23. 

Amendament propus de d-nii deputaţi Mihai Adrian Mălaimare şi Ioan Onisei

21. După alin. (1) al art. 96 se introduce alineatul (11), cu următorul cuprins:

(11) Constituie infracţiuni şi se pedepsesc cu amendă penală între 1.000.000 lei – 30.000.000 lei, producerea, importul, distribuirea, vânzarea, închirierea, deţinerea instalarea, întreţinerea şi înlocuirea, în scop comercial, a dispozitivelor ilicite de decodificare, utilizate pentru serviciile audiovizuale cu acces condiţionat.“
Din motive de tehnică legislativă.

24. 

Amendament propus de d-nii deputaţi Mihai Adrian Mălaimare şi Ioan Onisei

22. Alin. (1) al art. 97 se modifică şi va avea următorul cuprins:

„Art. 97. – (1) Licenţele de emisie pentru comunicaţia audiovizuală pe cale radioelectrică, acordate în baza prevederilor Legii audiovizuale nr. 48/1992, cu modificările şi completările ulterioare, constituie  licenţe audiovizuale în condiţiile prezentei legi, şi rămân valabile până la expirarea de drept a termenelor pentru care au fost acordate; procedura acordării licenţelor de emisie se supune aceloraşi condiţii.“
Pentru înlăturarea unor posibile confuzii.

25. 

Amendament propus de Comisie

Se introduce Art. II, cu următorul cuprins:

„Art. II – Legea audiovizualului nr. 504/2002, cu modificările ulterioare şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.“ 
Din motive de tehnică legislativă.

AMENDAMENTE RESPINSE



Nr.

crt.
Articolul

(textul iniţial)
Amendamentul propus (autorul)


Motivarea

amendamentului respins şi motivaţia respingerii

0
1
2
3

1. 

Amendament propus de d-nul deputat Ioan Onisei

4. După art. 9 se introduce un articol nou, care va avea următorul conţinut:

„Art. 91. – Având în vedere controlul exercitat de Parlament asupra activităţii Consiliului Naţional al Audiovizualului, potrivit dispoziţiilor prezentei legi, senatorii şi deputaţii nu au dreptul să deţină licenţe audiovizuale ori să fie acţionari majoritari la o societate comercială cu capital privat care are ca obiect de activitate emiterea de programe de radiodifuziune sau de televiziune.“
Motivarea amendamentului:

Pentru eliminarea unor posibile cazuri în care parlamentarii ar utiliza prezenţa lor ca patroni la posturi de radiodifuziune şi de televiziune ca mijloace de propagandă politică.

Motivaţia respingerii:

Asemenea incompatibilităţi ar trebui analizate într-un cadru legislativ mai larg.

2. 

Amendament propus de d-nul deputat Ioan Onisei

4. După art. 9 se introduce un articol nou, care va avea următorul conţinut:

„Art. 91. – Senatorii şi deputaţii nu pot fi realizatori sau  prezentatori de programe de radiodifuziune sau de televiziune.“
Motivarea amendamentului:

Pentru eliminarea unor posibile cazuri în care parlamentarii ar utiliza prezenţa lor ca realizatori sau moderatori la posturi de radiodifuziune şi de televiziune ca mijloace de propagandă politică.

Motivaţia respingerii:

Asemenea incompatibilităţi ar trebui analizate în alt cadru legislativ.

5. 

Amendament propus de d-nul deputat Mitică Bălăeţ

4. Art. 11 alin. (1) se modifică şi va avea următorul cuprins:

„Art. 11. – (1) Consiliul este compus din 11 membri şi este numit de Parlamentul României, conform algoritmului politic.“
Motivarea amendamentului:

Pentru a asigura mai mult echilibru Consiliului.

Motivaţia respingerii: Consiliul constituit astfel ar fi lipsit de necesara continuitate în activitate şi ar fi influenţat din punct de vedere politic, fapt care ar putea duce la blocarea activităţii de facto a Consiliului.

6. 

Amendament propus de d-nul deputat Mitică Bălăeţ

7. Art. 42 alin. (1) se modifică şi va avea următorul cuprins:

„Art. 42. – (1) Pentru încurajarea şi facilitarea exprimării pluraliste a curentelor de opinie, radiodifuzorii au obligaţia de a reflecta activitatea partidelor parlamentare, în mod echitabil, echilibrat şi imparţial, inclusiv în perioada campaniilor electorale.“
Motivarea amendamentului:

Pentru asigurarea pluralismului de expresie şi de informare.

Motivaţia respingerii:

O asemenea atribuţie trebuie să revină, exclusiv, radiodifuzorilor publici.

7. 

Amendament propus de d-nul deputat Ioan Onisei

10. La art. 57 alin. (1) se introduce o literă nouă, care va avea următorul cuprins:

„f) ca urmare a încălcării prevederilor art. 91 alin. (1).“
Motivarea amendamentului:

Pentru sancţionarea faptelor prevăzute în acel articol.

Motivaţia respingerii:

Amendamentul privind articolul în cauză nu a fost adoptat.

8. 

Amendament propus de d-nul deputat Kerekes Károly

18. Art. 95 alin. (1) se modifică şi va avea următorul cuprins:

„Art. 95. – (1) În cazul în care săvârşirea uneia dintre contravenţiile prevăzute la art. 90 şi 91 aduce prejudicii interesului public, Consiliul poate decide, în funcţie de gravitatea prejudiciului, aplicarea uneia dintre următoarele sancţiuni:

a) suspendarea licenţei audiovizuale pe o perioadă de la 3 zile până la 3 luni;
b) suspendarea licenţei audiovizuale pe o perioadă de la 3 luni până la 6 luni;

c) suspendarea licenţei audiovizuale pe o perioadă de la 6 luni până la 1 an;

d) reducerea cu până la jumătate a termenului de valabilitate a licenţei audiovizuale;

e) retragerea licenţei audiovizuale.
Motivarea amendamentului:

Pentru stabilirea unui sistem mai coerent de sancţiuni.

Motivaţia respingerii:

Comisia consideră satisfăcător sistemul adoptat prin textul de la art. 95 alin. (1).

9. 

Amendament propus de d-nul deputat Kerekes Károly

19. Art. 95 alin. (2) se modifică şi va avea următorul cuprins:

„(2) Deciziile luate în condiţiile alin. (1) pot fi atacate la instanţa de contencios administrativ, potrivit legii, în termen de 15 zile de la comunicare. Instanţa judecă de urgenţă contestaţia, termenele de judecată neputând fi mai mare de 10 zile.


Motivarea amendamentului:

Pentru conformitate cu prevederile art. 3 din Codul de procedură civilă, modificate prin OUG nr. 59/2001, pentru a asigura un termen de soluţionare mai realist.

Motivaţia respingerii:

Soluţia adoptată de Comisie este suficient de bună.

10. 

Amendament propus de d-nul deputat Kerekes Károly

20. La Art. 95 se introduce alin. (3), care va avea următorul cuprins:

„(3) La cererea constatatorului, instanţa poate dispune suspendarea executării sancţiunii până la soluţionarea contestaţiei.“
Motivarea amendamentului:

Pentru conformitate cu normele de procedură de drept comun şi contencios administrativ în vigoare.

Motivaţia respingerii:

Comisia a adoptat o altă formulare.

11. 

Amendament propus de d-nul deputat Kerekes Károly

21. La Art. 95 se introduce alin. (4), care va avea următorul cuprins:

„(4) Instanţa soluţionând contestaţia poate, după caz, să anuleze sancţiunea sau să o comute în una mai uşoară. În cazul admiterii contestaţiei instanţa va hotărî şi asupra daunelor materiale şi morale cerute.“
Motivarea amendamentului:

Pentru a asigura libertatea necesară de apreciere în stabilirea justeţii sancţiunilor.

Motivaţia respingerii:

Prevederea nu este necesară.

12. 

Amendament propus de d-nul deputat Kerekes Károly

22. La Art. 95 se introduce alin. (5), care va avea următorul cuprins:

„(5) Sentinţa instanţei prin care s-a soluţionat contestaţia poate fi atacată cu recurs, potrivit legii. Decizia pronunţată de instanţa de recurs este definitivă şi irevocabilă.“
Motivarea amendamentului:

Pentru conformitate cu normele de procedură de drept comun şi contencios administrativ.

Motivaţia respingerii:

Prevederea nu este necesară.

13. 

Amendament propus de d-na deputat Monica Octavia Muscă

21. La art. 96 alin. (1) se introduce o literă nouă, care va avea următorul cuprins:

„c) degradarea sau distrugerea echipamentelor tehnice, indiferent de structura acestora, destinate asigurării accesului publicului la serviciile de programe audiovizuale.“
Motivarea amendamentului:

Fapta constituie un atac la adresa dreptului la informare al cetăţeanului.

Motivaţia respingerii:

Fapta incriminată este sancţionată prin Codul Penal.

